Hvis du vil undgå trafikmylder og jagt på p-pladser i centrum, så er der flere muligheder for at stille bilen og hoppe på letbanen, som stopper få meter fra ODEONs indgang. Det største parkér & rejs-anlæg ligger på Søndre Hospitalsvej 25 i Hjallese – tæt ved motorvejsafkørsel 50, Odense SØ. Anlægget har knap 800 gratis parkeringspladser herunder også parkering med ladestandere. I Tarup er der lavet et mindre parkeringsanlæg med plads til godt 60 biler samt aflåst, overdækket cykelparkering. Læs mere om dine muligheder for at parkere gratis ved letbanen her.